b'\n_START_ARTICLE_\nArcadius\n_START_PARAGRAPH_\nFlavius Arcadius (377/378 \xe2\x80\x93 1. toukokuuta 408) oli It\xc3\xa4-Rooman keisari vuodesta 395 kuolemaansa asti. H\xc3\xa4nen vanhempansa olivat Theodosius I ja Aelia Flaccilla. H\xc3\xa4nen is\xc3\xa4ns\xc3\xa4 teki h\xc3\xa4nest\xc3\xa4 augustuksen tammikuussa 383. Vuonna 393 h\xc3\xa4nen nuoremmasta veljest\xc3\xa4\xc3\xa4n Honoriuksesta tuli my\xc3\xb6s augustus. Arcadius oli kiinnostuneempi n\xc3\xa4ytt\xc3\xa4m\xc3\xa4\xc3\xa4n, ett\xc3\xa4 oli hurskas kristitty kuin hallitsemaan._NEWLINE_Keisarina ollessaan Arcadius oli pretoriaaniprefekti Rufinuksen vallan alla. Samalla tavalla L\xc3\xa4nsi-Roomassa hallitsi todellisuudessa magister militum Stilicho. Er\xc3\xa4iden l\xc3\xa4hteiden mukaan Stilicholla oli kumpikin keisari vallassaan ja ett\xc3\xa4 h\xc3\xa4n antoi murhata Rufinuksen vuonna 395. Arcadiuksen uusi neuvonantaja Eutropius otti kuitenkin todellisen vallan k\xc3\xa4siins\xc3\xa4. Arcadiuksen vaimolla Aelia Eudoxialla oli my\xc3\xb6s voimakas vaikutusvalta mieheens\xc3\xa4 ja h\xc3\xa4n saikin Eutropiuksen erotettua vuonna 399. Eudoxiaa vastusti puolestaan Konstantinopolin patriarkka Johannes Krysostomos. Eudoxia sai Krysostomoksen erotettua vuonna 404, mutta h\xc3\xa4n itse kuoli my\xc3\xb6hemmin samana vuonna. _NEWLINE_Lopun hallituskaudestaan Arcadius oli uuden pretoriaaniprefektin Anthemiuksen vallan alla. Kun Arcadius kuoli vuonna 408, tuli h\xc3\xa4nen vanhimmasta pojastaan Theodosius II:a keisari.'